turjo4nis/wikipedia-bn-dump-20250701 huggingface dataset:
বার্ডলাইফ ইন্টারন্যাশনাল

বার্ডলাইফ ইন্টারন্যাশনাল () বৈশ্বিক জীববৈচিত্র্য এবং বিশ্বের সকল প্রজাতির পাখি ও তাদের আবাসস্থল সংরক্ষণের জন্য একটি অংশীদারী দাতব্য সংস্থা। সংস্থাটি প্রাকৃতিক সম্পদ রক্ষা ও টেকসই পরিবেশ সৃষ্টির লক্ষ্যে কাজ করে যাচ্ছে। বার্ডলাইফ ইন্টারন্যাশনাল পৃথিবীর সবচেয়ে বড় অংশীদারী সংস্থা; মোট ১০০টি সংগঠন এই সংস্থাটির সদস্য। এটি একটি বেসরকারী দাতব্য সংগঠন। পাখি, তাদের আবাসস্থল, পরিবেশ ও বাস্তুতন্ত্র রক্ষার্থে বার্ডলাইফ ইন্টারন্যাশনাল গুরুত্বপূর্ণ ভূমিকা পালন করছে।

ইতিহাস 
মার্কিন পক্ষীবিদ টমাস গিলবার্ট পিয়ারসন ও জাঁ থিওডর দেলাক্যঁ ১৯২২ খ্রিষ্টাব্দে বার্ডলাইফ ইন্টারন্যাশনাল প্রতিষ্ঠা করেন। তখন সংস্থাটির নাম ছিল ইন্টারন্যাশনাল কাউন্সিল ফর বার্ড প্রিজারভেশন। দ্বিতীয় বিশ্বযুদ্ধের পরে সংস্থাটির কার্যক্রম বন্ধ হয়ে যায়। ১৯৮৩ খ্রিষ্টাব্দে সংস্থাটি পুনরায় চালু হয় এবং ১৯৯৩ খ্রিষ্টাব্দে সংস্থাটির নাম পরিবর্তন করে রাখা হয় বার্ডলাইফ ইন্টারন্যাশনাল।

কার্যক্রম 
বার্ডলাইফ ইন্টারন্যাশনালের সংরক্ষণ কার্যক্রম কয়েকটি অঞ্চলে বিভক্ত। অঞ্চলগুলো হল- আফ্রিকা, আমেরিকা (উত্তর আমেরিকা ও দক্ষিণ আমেরিকা একসাথে), ইউরোপ ও মধ্য এশিয়া, মধ্যপ্রাচ্য, এশিয়া, প্রশান্ত মহাসাগর ও ক্যারিবিয়ান। প্রতিটি অঞ্চলে সংস্থাটির নিজস্ব কিছু কার্যক্রম চালু রয়েছে। সংস্থাটি পাখিদের ৭,৫০০টি গুরুত্বপূর্ণ বিচরণস্থল চিহ্নিত করেছে। বন্যপ্রাণীর আবাস এমন ১০ লক্ষ হেক্টর এলাকা সংস্থাটির নজরে রয়েছে।

পত্রিকা 
বার্ডলাইফ ইন্টারন্যাশনাল ওয়ার্ল্ড বার্ডওয়াচ নামে একটি পাক্ষিক পত্রিকা প্রকাশ করে। পত্রিকাটিতে বিশ্বে পাখিদের সংরক্ষণ, আবাস, বিভিন্ন প্রজাতির পাখি সম্পর্কে নতুন ও সাম্প্রতিক তথ্যাবলী তুলে ধরা হয়।

লাল তালিকা 

পাখিদের জন্য আইইউসিএন লাল তালিকার প্রধান কর্তৃপক্ষ ও তত্ত্বাবধায়ক হল বার্ডলাইফ ইন্টারন্যাশনাল। সংস্থাটি ২০১২ সালে মোট ১,৩১৩টি পাখি প্রজাতিকে বিলুপ্তির দ্বারপ্রান্তে বলে ঘোষণা করেছে। এসব প্রজাতির সবগুলোই মহাবিপন্ন, বিপন্ন ও সংকটাপন্ন শ্রেণীর অন্তর্ভুক্ত। এই প্রজাতিগুলো বিশ্বে মোট জীবিত ১০,০৬৪টি পাখি প্রজাতির ১৩ শতাংশ।

তথ্যসূত্র

বহিঃসংযোগ 
 বার্ডলাইফ ইন্টারন্যাশনাল মূল পাতা 
 বার্ডলাইফ ইন্টারন্যাশনাল: বিশ্বের পাখি প্রজাতিসমূহের বর্তমান অবস্থা (কেস স্টাডি)

 
১৯২২-এ প্রতিষ্ঠিত সংস্থা
পক্ষিবিজ্ঞানসম্বন্ধীয় সংস্থা
আন্তর্জাতিক পরিবেশ সংস্থা
মূল্যায়িত নয়

মূল্যায়িত নয় () বলতে এমন একটি প্রজাতিকে বোঝায় যার সংরক্ষণ অবস্থা আই. ইউ. সি. এন. কর্তৃক মূল্যায়িত হয় নি এবং যা আইইউসিএন লাল তালিকার অন্তর্ভুক্ত নয়। অমূল্যায়িত প্রজাতিটির বর্তমান অবস্থা কোন ব্যক্তি, সংগঠন বা আইইউসিএন-এর কোন অঙ্গসংগঠন কর্তৃক মূল্যায়িত হয় নি বলে ধরে নেওয়া হয়।

তথ্যসূত্র 

মূল্যায়িত নয় প্রজাতি
সংরক্ষণের অবস্থা অনুযায়ী জীবকুল
আইইউসিএন লাল তালিকা

fi:Uhanalaisuusluokitus#Uhanalaisuusluokat
বন্য পরিবেশে বিলুপ্ত

বন্য পরিবেশে বিলুপ্ত আই ইউ সি এন লাল তালিকায় বিলুপ্ত বিভাগের পূর্ববর্তী বিভাগ। সেই সকল প্রজাতি বা উপপ্রজাতিকেই বন্য পরিবেশে বিলুপ্ত বলে ঘোষণা করা হয় যাদের সর্বশেষ জ্ঞাত জীবিত সদস্য বা সদস্যসমূহ তাদের ঐতিহাসিক আবাসস্থল ছাড়া অন্য কোথাও বসবাস করছে কিংবা বন্দী অবস্থায় রয়েছে। প্রজাতি বা উপপ্রজাতি বন্য পরিবেশে বিলুপ্ত হয়েছে কিনা সে ব্যাপারে নিশ্চিত হওয়ার জন্য তাদের ঐতিহাসিক আবাসস্থলে নির্দিষ্ট সময়ে একটি নির্দিষ্ট সময় পর্যন্ত অনুসন্ধান চালানো হয়। অনুসন্ধান ব্যর্থ হলে প্রজাতি বা উপপ্রজাতিটি বন্য পরিবেশে বিলুপ্ত বলে ঘোষণা করা হয়।

পুনঃঅবমুক্তকরণ 

পুনঃঅবমুক্তকরণ বলতে কোন একটি প্রজাতি বা উপপ্রজাতিকে তাদের পুরোন আবাস, যেখান থেকে একসময় তারা স্থানীয়ভাবে বিলুপ্ত হয়ে গিয়েছিল সেখানে পুনরায় অবমুক্ত করাকে বোঝায়। যেসকল প্রজাতি বা উপপ্রজাতি বন্য পরিবেশে বিলুপ্ত হয়ে গেছে এবং বিভিন্ন চিড়িয়াখানায় বা সংরক্ষিত স্থানে প্রজাতি বা উপপ্রজাতিটির শেষ কিছু সদস্য জীবিত রয়েছে, তাদেরকে তাদের পুরোন আবাসে ফিরিয়ে আনা সম্ভব। তবে এক্ষেত্রে অনেকগুলো প্রতিবন্ধকতা রয়েছে। একটি প্রজাতির সঠিক প্রজননক্ষম স্ত্রী ও পুরুষ সদস্য খুঁজে বের করা বেশ কঠিন ব্যাপার। এই কারণে পৃথিবী থেকে একটি প্রজাতি সম্ভবত সম্পূর্ণভাবে হারিয়ে গেছে। একলা জর্জ (Lonesome George) ছিল পৃথিবীর শেষ পিন্টা দ্বীপের কচ্ছপ। সে ছিল গালাপাগোস কচ্ছপের একটি উপপ্রজাতির শেষ জীবিত সদস্য। ২০১২ খ্রিষ্টাব্দের ২৪ জুন একলা জর্জ মারা যায়। একই উপপ্রজাতির অন্য কোন প্রজননক্ষম স্ত্রী সদস্য পাওয়া যায়নি বলে উপপ্রজাতিটি সংরক্ষণ করা সম্ভব হয়নি।

আবার অনেকসময় গুটিকতক সদস্যের বংশবৃদ্ধির ফলে জীন-বৈচিত্র্য ব্যাহত হয়। জীনের স্বল্পতার ফলে কয়েক বংশধর পর মারণ জীনের উদ্ভব হয় ও প্রজাতির সদস্যরা একে একে মারা যেতে থাকে। আবার আবদ্ধ পরিবেশে জন্ম নেওয়া প্রাণীরা বন্য পরিবেশে জীবন-ধারণের উপযোগী হয় না। ফলে তাদেরকে তাদের পুরনো আবাসে পুণঃঅবমুক্তকরণ কষ্টসাধ্য হয়ে দাঁড়ায়।

বিলুপ্ত কয়েকটি প্রাণী ও পাখি

তথ্যসূত্র 

 
সংরক্ষণের অবস্থা অনুযায়ী জীবকুল
আইইউসিএন লাল তালিকা
বিলুপ্তি
চিড়িয়াখানা
সংকটাপন্ন প্রজাতি

সংকটাপন্ন প্রজাতি অবস্থা আইইউসিএন লাল তালিকায় বন্য প্রজাতি ও উপপ্রজাতিসমূহের জন্য সর্বপ্রথম বিপজ্জনক অবস্থা। সংকটাপন্ন প্রজাতি বলতে বোঝায়- বিগত ১০ বছরে অথবা তিনটি প্রজন্মের মধ্যে প্রজাতিটির ৫০% বিলুপ্ত হয়েছে বা ভবিষ্যতে হবে। কোন একটি প্রজাতি সংকটাপন্ন কিনা তা মূলত পাঁচটি বিষয়ের উপর নির্ভরশীল। এই পাঁচটি বিষয় প্রজাতিটির সংকটাপন্ন হওয়ার নির্ধারক। প্রজাতিটির মোট সংখ্যা আশঙ্কাজনক হারে হ্রাস পেলে, প্রজাতিটি মোট ২,০০০ থেকে ২০,০০০ বর্গকিলোমিটার এলাকা জুড়ে বিস্তৃত হলে, পূর্ণবয়স্ক প্রজননক্ষম নমুনার সংখ্যা ১০,০০০ এর কম অথবা ১,০০০ এর বেশি হলে অথবা প্রাপ্ত তথ্যের ভিত্তিতে যদি ধারণা করা হয় যে, আগামী ১০০ বছর পরে প্রজাতিটি বন্য পরিবেশে বিলুপ্ত হয়ে যাওয়ার সম্ভাবনা ১০%, তবে প্রজাতিটিকে সংকটাপন্ন ঘোষণা করা যাবে।

তথ্যসূত্র

বহিঃসংযোগ 
 আই ইউ সি এন লাল তালিকায় সংকটাপন্ন প্রজাতিসমূহের তালিকা।

সংকটাপন্ন প্রজাতি
সংরক্ষণের অবস্থা অনুযায়ী জীবকুল
আইইউসিএন লাল তালিকা
পরিবেশ সংরক্ষণ
বিজয় ৭১ (বাকৃবি)

বিজয় '৭১ মহান মুক্তি সংগ্রামে বাংলার সর্বস্তরের মানুষের স্বতঃস্ফূর্ত অংশগ্রহণের মূর্তপ্রতীক মুক্তিযুদ্ধের ভাস্কর্য। বাংলাদেশ কৃষি বিশ্ববিদ্যালয়ের শিল্পাচার্য জয়নুল আবেদিন মিলনায়তনের সামনে মাথা উঁচু করে দাঁড়িয়ে আছে বিজয় '৭১। বাংলাদেশের শিক্ষাক্রমের সপ্তম শ্রেণির শিল্প ও সংস্কৃতি বইয়ের ভূমিকায় ভাস্কর্যটির উল্লেখ আছে।

ইতিহাস 
বাংলাদেশের স্বাধীনতা যুদ্ধে বাংলাদেশ কৃষি বিশ্ববিদ্যালয়ের ক্যাম্পাসের রেস্ট হাউসে পাকিস্তান সেনাবাহিনী ৯৩ ব্রিগেডের মূলদপ্তর ছিল। এখান থেকেই বৃহত্তর ময়মনসিংহ অঞ্চলে বাঙালি নিধনের নির্দেশনা দেওয়া হতো। যুদ্ধে বিশ্ববিদ্যালয় সংশ্লিষ্ঠ ইতিহাস স্মরণে ভাস্কর্য নির্মাণের উদ্যোগ নেওয়া হয়। শ্যামল চৌধুরীর তত্ত্বাবাধানে নির্মিত বিজয় '৭১ ভাস্কর্যটির নির্মাণ কাজ ২০০০ সালের জুন মাসে শেষ হয়। ভাস্কর্যটির নির্মাণ ব্যয় প্রায় ২৪ লাখ টাকা।

বর্ণনা 
ছয় ফুট উঁচু একটি বেদীর ওপর অবস্থিত ভাস্কর্য একজন নারী, একজন কৃষক ও একজন ছাত্র মুক্তিযোদ্ধার। একজন কৃষক মুক্তিযোদ্ধা বাংলাদেশের পতাকা তুলে ধরেছে আকাশের দিকে। তার ডান পাশে শাশ্বত বাংলার সর্বস্বত্যাগী ও সংগ্রামী নারী দৃঢ়চিত্তে মুক্তিযুদ্ধে অংশগ্রহণের আহ্বান জানাচ্ছেন। যার সঙ্গে আছে রাইফেল। অন্যদিকে একজন ছাত্র মুক্তিযুদ্ধে গ্রেনেড ছোঁড়ার ভঙ্গিমায় বাম হাতে রাইফেল নিয়ে তেজোদীপ্ত চিত্তে দাঁড়িয়ে আছে।

তথ্যসূত্র 

বাংলাদেশের স্বাধীনতা যুদ্ধের ভাস্কর্য
বাংলাদেশ কৃষি বিশ্ববিদ্যালয়
ময়মনসিংহের বহিরঙ্গন ভাস্কর্য
ময়মনসিংহ বিভাগের ভবন ও স্থাপনা
২০০০-এর ভাস্কর্য
হরলাল রায়

হরলাল রায় (১৯২৩-১৯৯৪) একজন কণ্ঠশিল্পী ও গীতিকার। তিনি ১৯৩২ সালে নীলফামারীর সূবর্ণ খুলি গ্রামে জন্মগ্রহণ করেন। তিনি টিভি ও বেতারে সঙ্গীত পরিবেশন ছাড়াও বাংলা চলচ্চিত্রে অভিনয় করেন। ভাওয়াইয়া সঙ্গীতে তাঁর অবদান উল্লেখযোগ্য। তিনি জনপ্রিয় সংগীত শিল্পী রথীন্দ্রনাথ রায় -এর পিতা। বগুড়া মেডিকেল স্কুল থেকে ১৯৪৫ সালে তিনি চিকিৎসক হিসেবে সনদপত্র পান। তবে চিকিৎসা শাস্ত্রে উচ্চতর ডিগ্রি নেওয়া সত্ত্বেও পেশা হিসেবে বেছে নেন সংগীত এবং অভিনয়কে। দেশের ক্রান্তিলগ্নে যোগ দিয়েছেন মহান মুক্তিযুদ্ধে কণ্ঠযোদ্ধা হিসেবে স্বাধীন বাংলা বেতার কেন্দ্র। মুক্তিযুদ্ধে অনুপ্রেরণাদানকারী তার লেখা গান গুলোর মধ্যে অন্যতম ‘ফাঁন্দে পড়িয়া ইয়াহিয়া কান্দে রে', 'আজি কান্দেরে ওই পরাণ', 'জ্বলছে জ্বলছে দেশ আমার জ্বলছে', ‘পাঠান মিয়া ইয়াহিয়া খান জয় বাংলা করিলো শ্মশান-নরনারী হত্যা করে হাজার হাজার শিশু-সন্তান’, ‘জয় বাংলার শুনরে খবর এমন সোনার বাংলা ধ্বংস করলো নূরল আর টিক্কা মীরজাফর’।

চলচ্চিত্রের গান 

 নদী ও নারী (১৯৬৫)
 জোয়ার এলো (১৯৬২)

তথ্যসূত্র 

১৯৩২-এ জন্ম
১৯৯৪-এ মৃত্যু
বাংলাদেশী চলচ্চিত্র অভিনেতা
নীলফামারী জেলার ব্যক্তি
বাঙালি সঙ্গীতজ্ঞ
বাঙালি হিন্দু
বাংলাদেশী হিন্দু
খয়রাত হোসেন

খয়রাত হোসেন (জন্ম: ১৪ই নভেম্বর, ১৯০৯- মৃত্যু: ১০ মার্চ, ১৯৭২) নীলফামারী জেলার সোনারায় ইউনিয়নের বেড়াকুঠি গ্রামে জন্মগ্রহণ করেন। ১৯৩০ সনে তিনি রংপুর কারমাইকেল কলেজের প্রথম মুসলিম ভিপি নির্বাচিত হন। ১৯৪৪ সালে নীলফামারী অঞ্চল থেকে এমএলএ নির্বাচিত হন। ১৯৫৫ সালে যুক্তফ্রন্ট মন্ত্রী পরিষদের খাদ্য, মৎস ও পশুপালন মন্ত্রী হিসেবে আড়াই বছর দায়িত্ব পালন করেন। ১৯৭১ সালে তিনি দুরারোগ্য ক্যান্সারে আক্রান্ত হন এবং ১৯৭২ সালে মৃত্যুবরণ করেন। নীলফামারী জেলায় খয়রাত হোসেন মার্কেট, খয়রাত হোসেন সড়ক ও খয়রাত নগর রেলওয়ে স্টেশন তার স্মৃতি বহন করছে।

তথ্যসূত্র

১৯০৯-এ জন্ম
১৯৭২-এ মৃত্যু
বাংলাদেশে ক্যান্সারে মৃত্যু
বাংলাদেশের মন্ত্রী
মুসলিম রাজনীতিবিদ
নীলফামারী জেলার রাজনীতিবিদ
বাংলাদেশ আওয়ামী লীগের রাজনীতিবিদ
কারমাইকেল কলেজ, রংপুরের প্রাক্তন শিক্ষার্থী
নীলফামারী জেলার ব্যক্তি
মার্স সায়েন্স ল্যাবরেটরি

মার্স সায়েন্স ল্যাবরেটরি বা এমএসএল ( বা MSL) মহাকাশ গবেষণা সংস্থা নাসা দ্বারা মঙ্গল গ্রহে জৈব অণু অনুসন্ধানের জন্য প্রেরিত রোভার মিশন। ২০১১ সালের ২৬ নভেম্বর এই মিশনের মঙ্গল অভিযাত্রা শুরু হয়। ২০১২ সালের ৬ আগস্ট মঙ্গলের মাটিতে অবতরন এই মিশনের রোভার কিউরিওসিটি।

তথ্যসূত্র

বহিঃসংযোগ 

 MSL Home Page
 MSL - Landing ("Grand Entrance" - William Shatner) - NASA/JPL - Video (04:11)
 MSL - Landing ("7 Minutes of Terror") - NASA/JPL - Video (05:08)
 MSL - Landing Site - Gale Crater - Animated/Narrated Video (02:37)
 MSL - Entry, Descent & Landing (EDL) - Animated Video (02:00)
 MSL - Mission Summary - Animated/Extended Video (11:20)
 MSL - Actual Launch (10:02am/est/usa, November 26, 2011) - Video (04:00)
 MSL - Actual Construction - Recorded Video
 MSL - NASA/JPL Virtual Tour - Rover
 MSL - NASA/JPL News Channel Videos
 MSL - Media Press Kit (November, 2011) (PDF)
 MSL - Twitter Account
 IEEE - Entry, descent, and landing timeline
 NASA HiRise - MSL Descent
 NASA - Raw Images
 NASA - Multimedia
 NASA - Mars Photo Journal

 
২০১১-তে স্পেসফ্লাইট
২০১১-তে মার্কিন যুক্তরাষ্ট্র
২০১২-তে স্পেসফ্লাইট
সক্রিয় বহির্জাগতিক অনুসন্ধান
মঙ্গল গ্রহে অনুসন্ধান
মঙ্গল গ্রহে মহাকাশযান
নাসার অনুসন্ধান
মহাকাশে পরমাণু শক্তি
জনহীন মহাকাশযান
জ্যোতিঃজীববৈজ্ঞানিক মহাকাশ অভিযান
নাসা মহাকাশ সন্ধানী
মঙ্গল গ্রহে অভিযান
মঙ্গলগ্রহ বিচরণ যান
উপপ্রজাতি

উপপ্রজাতি () শ্রেণীবিন্যাসবিদ্যায় প্রজাতি পরবর্তী পদবি বা একক। উপপ্রজাতি বলতে কোন একটি নির্দিষ্ট প্রজাতির মোট সদস্যসংখ্যার এমন একটি অংশকে বোঝায় যাদের আবাস প্রজাতিটির পুরো বিচরণস্থলের একটি নির্দিষ্ট অংশে সীমাবদ্ধ এবং যাদেরকে প্রজাতিটির অন্যান্য সদস্যদের থেকে নির্দিষ্ট বৈশিষ্ট্যের ভিত্তিতে আলাদা করা যায়। কোন একটি প্রজাতির অধীনে কমপক্ষে দু'টি উপপ্রজাতি থাকতে হবে। কারণ একটি নির্দিষ্ট বৈশিষ্ট্যের ভিত্তিতে উপপ্রজাতি সৃষ্টি করতে হলে তুলনীয় আরেকটি উপপ্রজাতি অবশ্যই লাগবে। যে সকল প্রজাতির কোন উপপ্রজাতি নেই, তাদের বলে একপ্রজাতিক। তবে পৃথিবীতে একটিমাত্র উপপ্রজাতি থাকতে পারে যদি প্রজাতির অন্যান্য উপপ্রজাতিগুলো বিলুপ্ত হয়ে যায়; যেমন: হোমো স্যাপিয়েন্স স্যাপিয়েন্স।

একই প্রজাতির আলাদা উপপ্রজাতির অন্তর্গত জীবসমূহ নিজেদের মধ্যে প্রজননের মাধ্যমে প্রজননক্ষম বংশধরের জন্ম দিতে পারে। তবে প্রকৃতিতে এমনটি খুব কমই ঘটতে দেখা যায়। তার প্রধান কারণ হল, ভিন্ন উপপ্রজাতির অন্তর্গত জীবেরা ভৌগোলিকভাবে বিচ্ছিন্ন, অর্থাৎ এরা ভিন্ন ভিন্ন ভৌগোলিক অঞ্চলে বসবাস করে। দু'টি উপপ্রজাতির একই এলাকায় সহাবস্থান প্রকৃতিতে একটি বিরল ঘটনা।

নির্ধারক বিষয়সমূহ 

প্রধানত দু'টি বৈশিষ্ট্যের উপর ভিত্তি করে উপপ্রজাতিসমূহ আলাদা করা যায়। বৈশিষ্ট্য দু'টি হল: শারীরিক গঠন ও ডিএনএ-র ক্রমবিন্যাস।

শারীরিক গঠন 

উপপ্রজাতিসমূহের শারীরিক গঠনের পার্থক্য দুইভাবে বিচার করা যায়: পরিমাপগত বিভিন্নতা ও দৃশ্যমান বিভিন্নতা। যখন একই প্রজাতির দু'টি সদস্যের মধ্যে গড় দৈর্ঘ্য, গড় ওজন, লেজের দৈর্ঘ্য, পাতার দৈর্ঘ্য, গড় গর্ভকাল ইত্যাদি পরিমাপগত পার্থক্য দেখা যায়, তখন তাদের দু'টি ভিন্ন উপপ্রজাতির অন্তর্গত বলে বিবেচনা করা হয়। এই উপপ্রজাতিকরণের ভিত্তি হল পরিমাপগত বিভিন্নতা। এছাড়া দৃশ্যমান পার্থক্যের কারণেও নতুন উপপ্রজাতির সৃষ্টি হতে পারে। হয়তো দেখা গেল কোন একটি প্রজাতি পাখির এক অঞ্চলের সদস্যসমূহের ডানার রঙ নীল, আরেক অঞ্চলে তা সবুজাভ নীল। কোন এক প্রজাতির বাঘের এক অঞ্চলের সদস্যসমূহের লেজের বলয় ১১টি, অপর অঞ্চলের সদস্যসমূহের বলয় ১৩টি। এসকল দৃশ্যমান বিভিন্নতার কারণে নতুন উপপ্রজাতির সৃষ্টি হয়।

আবার জীনের মিউটেশনের কারণে একটিমাত্র জীবকে ভিন্ন বলে উপপ্রজাতি ঘোষণা করা যাবে না। এক্ষেত্রে জীবটির ভৌগোলিক আবাস ও জীন মানচিত্র পর্যালোচনা করে তার উপপ্রজাতি নির্ধারণ করতে হবে।

ডিএনএ-র ক্রমবিন্যাস 

আবার যখন দু'টি সদস্যের জীন মানচিত্র পর্যালোচনা করে দেখা যায় যে তাদের ডিএনএ-র ক্রমবিন্যাস ভিন্ন, তখন তাদের আলাদা আলাদা উপপ্রজাতির সদস্য বলে গণ্য করা হয়। কখনও কখনও এমনটি দেখা যায় যে উপপ্রজাতির দু'টি সদস্য শারিরীক গঠনের দিক থেকে হবহু এক, কিন্তু ডিএনএ-র ক্রমবিন্যাসের ভিন্নতার কারণে তারা ভিন্ন ভিন্ন উপপ্রজাতির আওতায় পড়েছে।

একপ্রজাতিক ও বহুপ্রজাতিক প্রজাতি 

যেসকল প্রজাতির জীবকে আর অন্য কোন ছোট এককের মধ্যে ফেলা যায় না, তাদের একপ্রজাতিক জীব বলে। এক্ষেত্রে প্রজাতিটির সকল সদস্য দেখতে একই রকম এবং সেজন্য এদের অন্য কোন ছোট ভাগের বিভক্ত করার কোন প্রয়োজন পড়ে না। এদের মধ্যে যেকোন ধরনের বৈচিত্রের হার খুব কম ও অনিয়মিত। এদের মধ্য জীনের প্রবাহ খুবই নিয়মিত।

অপর দিকে, যে সকল প্রজাতির একাধিক উপশ্রেণী রয়েছে, তাদের বহুপ্রজাতিক জীব বলে।

তথ্যসূত্র 

বৈজ্ঞানিক শ্রেণিবিন্যাস
জীববৈজ্ঞানিক পরিভাষা
জীববিজ্ঞান পরিভাষা
উদ্ভিদবিদ্যাগত নামাবলী
প্রাণিবৈজ্ঞানিক নামাবলী
যোগেশ্বর দত্ত

যোগেশ্বর দত্ত (), হলেন একজন ভারতীয় কুস্তিগির। তিনি ২০১২ গ্রীষ্মকালীন অলিম্পিকে পুরুষদের ৬০ কেজি ফ্রিস্টাইল কুস্তিতে একটি ব্রোঞ্জ পদক জয় করেছেন।

কেরিয়ার 
যোগেশ্বর দত্ত হরিয়ানার সোনিপথ জেলার বাঁসওয়ারা গ্রামের বাসিন্দা। তার বাবা-মা শিক্ষকতা করেন। আট বছর বয়স থেকে তিনি কুস্তি অভ্যাস করেছেন। তার অনুপ্রেরণা ছিলেন স্বগ্রামবাসী বলরাজ পেহলওয়ান। পরে তিনি কোচ রামফলের কাছে ট্রেনিং নেন।

২০০৩ 
যোগেশ্বর ২০০৩ কমনওয়েলথ কুস্তি চ্যাম্পিয়নশিপে স্বর্ণ পদক পেয়েছিলেন।

২০০৪ গ্রীষ্মকালীন অলিম্পিক 
২০০৪ এথেন্স গ্রীষ্মকালীন অলিম্পিকের পুরুষদের ফ্রিস্টাইল ৫৫ কেজি কুস্তিতে অংশ নিয়ে তিনি ১৮তম স্থান অধিকার করেন।

২০০৬ এশিয়ান গেমস 
২০০৬ দোহা এশিয়ান গেমসে অংশ নেবার ন-দিন আগে যোগেশ্বরের পিতৃবিয়োগ হয়। এই গেমসে হাঁটুতে চোট পেলেও ৬০ কেজি ক্যাটেগরিতে তিনি একটি ব্রোঞ্জ পদক জয় করতে সক্ষম হন।

২০০৮ গ্রীষ্মকালীন অলিম্পিক 
এটি ছিল যোগেশ্বরের দ্বিতীয় অলিম্পিক। তিনি ৬০ কেজি ক্যাটেগরিতে অংশ নেন। ২০০৮ জেজু সিটি এশিয়ান চ্যাম্পিয়নশিপে স্বর্ণ পদক জয় করে তিনি এই অলিম্পিকে অংশ নেবার সুযোগ পান। ২০০৮ গ্রীষ্মকালীন অলিম্পিকে যোগেশ্বরকে প্রথম রাউন্ডেই বিদায় নিতে হয়েছিল। তিনি নবম স্থান পেয়েছিলেন।

২০১০ কমনওয়েলথ গেমস 
২০১০ দিল্লি কমনওয়েলথ গেমসে যোগেশ্বর ভারতের হয়ে স্বর্ণ পদক জয় করেন।

২০১২ গ্রীষ্মকালীন অলিম্পিক 
২০১২ গ্রীষ্মকালীন অলিম্পিকে যোগেশ্বর পুরুষদের ৬০ কেজি বিভাগে ব্রোঞ্জ পদক পেয়েছেন। তিনি উক্ত অলিম্পিকে পদকজয়ী পঞ্চম ভারতীয়।

তথ্যসূত্র

বহিঃসংযোগ 
 Yogeshwar's profile on FILA Wrestling website

১৯৮২-এ জন্ম
জীবিত ব্যক্তি
ভারতীয় কুস্তিগির
ভারতের অলিম্পিক কুস্তিগির
২০০৮ গ্রীষ্মকালীন অলিম্পিক্‌সে কুস্তিগির
২০১০ কমনওয়েলথ গেমসে কুস্তিগির
কমনওয়েলথ গেমসে ভারতের জন্য স্বর্ণ পদকপ্রাপ্ত ব্যক্তি
অলিম্পিকে ভারতের জন্য ব্রোঞ্জ পদকপ্রাপ্ত ব্যক্তি
হরিয়ানার খেলোয়াড়
এশিয়ান গেমসে স্বর্ণপদক বিজয়ী ভারতীয়
২০০৬ এশিয়ান গেমসের পদক বিজয়ী
২০১৬ গ্রীষ্মকালীন অলিম্পিকের কুস্তিগির
ভারতীয় পুরুষ ক্রীড়া কুস্তিগির
কমনওয়েলথ গেমসে স্বর্ণপদক বিজয়ী ভারতীয়
অলিম্পিক ব্রোঞ্জপদক বিজয়ী ভারতীয়
রাজীব গান্ধী খেলরত্ন প্রাপক
ক্রীড়ায় পদ্মশ্রী প্রাপক
২০১২ গ্রীষ্মকালীন অলিম্পিকের পদক বিজয়ী
এশিয়ান গেমসে ব্রোঞ্জপদক বিজয়ী ভারতীয়
সোনিপথ জেলার ব্যক্তি
২০১৪ এশিয়ান গেমসের পদক বিজয়ী
হরিয়ানার ভারতীয় জনতা পার্টির রাজনীতিবিদ
অর্জুন পুরস্কার প্রাপক
ভারতীয় ক্রীড়া নির্বাহী ও প্রশাসক
২০শ শতাব্দীর ভারতীয় ব্যক্তি
২১শ শতাব্দীর ভারতীয় ব্যক্তি
ভিক্টোরিয়া ইউনিভার্সিটি অব বাংলাদেশ

ভিক্টোরিয়া ইউনিভার্সিটি অব বাংলাদেশ (ভিইউবি) বাংলাদেশের একটি বেসরকারী বিশ্ববিদ্যালয়। 

এটি প্রতিষ্ঠিত হয় ২০০৩ সালে। 
জনাব কে. বি. এম. মঈন উদ্দিন চিশতী এই বিশ্ববিদ্যালয় প্রতিষ্ঠা করেন।

ইতিহাস 
নির্ধারিত সময়ে স্থায়ী ক্যাম্পাসে শিক্ষাসহ সকল কার্যক্রম স্থানান্তর করতে ব্যর্থ হওয়ায়, কমিশনের পরবর্তী নির্দেশ না দেওয়া পর্যন্ত ২০২৩ সালের ১ জানুয়ারি থেকে নতুন শিক্ষার্থী ভর্তি বন্ধ রয়েছে এবং এই সিদ্ধান্ত এখনও বহাল আছে। তবে, ওই তারিখের আগে ভর্তি হওয়া শিক্ষার্থীদের শিক্ষা কার্যক্রম চলমান থাকবে।

বিভাগ সমূহ 
 ব্যবসায় প্রশাসন বিভাগ
 পর্যটন ও আতিথেয়তা ব্যবস্থাপনা বিভাগ
 কলা ও মানবিক বিভাগ
 কম্পিউটার সায়েন্স অ্যান্ড ইনফরমেশন টেকনোলজি বিভাগ

অনুষদ সমূহ 

 ব্যবসা এবং ব্যবস্থাপনা স্কুল
 চারুকলা ও মানবিক স্কুল
 বিজ্ঞান স্কুল
 শিক্ষা ও প্রশিক্ষণ স্কুল

আরও দেখুন
 সরকারি বিশ্ববিদ্যালয়
 বেসরকারি বিশ্ববিদ্যালয়
 জাতীয় বিশ্ববিদ্যালয়

তথ্যসূত্র

বহিঃসংযোগ
  
 বাংলাদেশ বিশ্ববিদ্যালয় মঞ্জুরী কমিশনের ওয়েবসাইট

বাংলাদেশের বেসরকারি বিশ্ববিদ্যালয়
ঢাকা জেলার বিশ্ববিদ্যালয়
ঢাকার বিশ্ববিদ্যালয় ও মহাবিদ্যালয়
২০০৩-এ প্রতিষ্ঠিত শিক্ষাপ্রতিষ্ঠান
২০০৩-এ বাংলাদেশে প্রতিষ্ঠিত
প্রাইম এশিয়া বিশ্ববিদ্যালয়

প্রাইমএশিয়া বিশ্ববিদ্যালয় বাংলাদেশের একটি স্বনামধন্য বেসরকারী বিশ্ববিদ্যালয়। এটি ঢাকায় বনানী তে অবস্থিত।

বিবরণ 
তিনটি ভবন নিয়ে এই বিশ্ববিদ্যালয় প্রতিষ্ঠিত যার মাঝে দুইটি ১৬ তালা ভবন ও একটি ছয়তালা ভবন। এ বিশ্ববিদ্যালয়ের ছয়তালা ভবন টি শুধু মাত্র টেক্সটাইল ইঞ্জিনিয়ারিং এর ল্যাব ও ক্লাসরুমের জন্য। মূলত টেক্সটাইল ইঞ্জিনিয়ারিং এর জন্য এ বিশ্ববিদ্যালয় অধিক পরিচিত।
বিশ্ববিদ্যালয়টির ১৪ টি ডিপার্টমেন্ট, ১৯১ জন শিক্ষক, ৪৩৯৫ জন ছাত্রছাত্রী  ও ২৮৩৭ টি কোর্স।

বিভাগ সমূহ 

 ব্যবসায় প্রশাসন
 ইন্টারন্যাশনাল ট্যুরিজম এন্ড হসপিটালিটি ম্যানেজম্যান্ট
 তড়িৎ ও ইলেকট্রনিক প্রকৌশল
 কম্পিউটার সাইন্স এন্ড ইঞ্জিনিয়ারিং
 স্থাপত্য বিদ্যা
 টেক্সটাইল ইঞ্জিনিয়ারিং
 প্রাণরসায়ন
 পাবলিক হেলথ এন্ড নিউট্রিশন
 অণুজীব বিজ্ঞান 
 ফার্মেসি
 ইংরেজী বিভাগ

অনুষদ সমূহ 

 বাণিজ্য অনুষদ
 প্রকৌশল অনুষদ
 বিজ্ঞান অনুষদ
 আইন অনুষদ

আরো দেখুন 

 পোর্ট সিটি ইন্টারন্যাশনাল ইউনিভার্সিটি
 প্রফেসর কামাল উদ্দিন চৌধুরী কলেজ
 প্রেসিডেন্সি বিশ্ববিদ্যালয়, বাংলাদেশ

তথ্যসূত্র

বহিঃসংযোগ 

 দাপ্তরিক ওয়েবসাইট

বাংলাদেশের বেসরকারি বিশ্ববিদ্যালয়
২০০৩-এ প্রতিষ্ঠিত শিক্ষাপ্রতিষ্ঠান
বাংলাদেশের স্থাপত্য বিশ্ববিদ্যালয়
ঢাকার বিশ্ববিদ্যালয় ও মহাবিদ্যালয়
বাংলাদেশের স্থাপত্য
২০০৩-এ বাংলাদেশে প্রতিষ্ঠিত
ঢাকা জেলার বিশ্ববিদ্যালয়
ইউনিভার্সিটি অব ডেভেলপমেন্ট অল্টারনেটিভ

ইউনিভার্সিটি অব ডেভলপমেন্ট অল্টারনেটিভ বাংলাদেশের একটি বেসরকারী বিশ্ববিদ্যালয়।

ইতিহাস 
বিশ্ববিদ্যালয়ের সভাপতি অধ্যাপক মুজিব খান বিশ্ববিদ্যালয়টি প্রতিষ্ঠা করেন। ২০০২ সালে বাংলাদেশ সরকার বিশ্ববিদ্যালয়টিকে অনুমোদন দেয়। বর্তমানে ৬টি অনুষদের অধীনে ১৪টিরও বেশি বিষয়ে বিশ্ববিদ্যালয়টি স্নাতক কোর্স প্রদান করে থাকে। শিক্ষার্থীরা তাদের ৪ বছরের স্নাতক প্রোগ্রাম শেষ করার পরে তাদের নিজ নিজ বিষয়ে মাস্টার্স ডিগ্রি অর্জন করতে পারে। বিশ্ববিদ্যালয়ের অস্থায়ী ক্যাম্পাস বাংলাদেশের রাজধানীর ঢাকার ধানমন্ডিতে অবস্থিত।

উপাচার্যগণ 
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:

 এমাজউদ্দিন আহমদ
 মোহাম্মদ রহমতুল্লাহ (২০২২ - বর্তমান)

অনুষদ

মানবিক অনুষদ 
 ইংরেজি বিভাগ
 চারুকলা বিভাগ
 সঙ্গীত বিভাগ
 বাংলা বিভাগ
 গণিত বিভাগ
 আইন ও মানবাধিকার বিভাগ
 যোগাযোগ ও মিডিয়া অধ্যায়ন বিভাগ (সিএমএস)
 ইংরেজি বিভাগ

প্রাণবিজ্ঞান অনুষদ 
প্রাণবিজ্ঞান অনুষদ হল সবচেয়ে বড় অনুষদ। বিভাগগুলি হল:

 জৈবপ্রযুক্তি ও বংশাণু প্রকৌশল বিভাগ
 মলিকুলার মেডিসিন ও জৈব তথ্যবিজ্ঞান বিভাগ (এমএমবি)
 ফার্মেসি বিভাগ

প্রকৌশল ও যোগাযোগ অনুষদ 
 কম্পিউটার বিজ্ঞান ও প্রকৌশল বিভাগ
 ইলেকট্রনিক্স ও টেলিযোগাযোগ প্রকৌশল বিভাগ
 গণিত বিভাগ (বিএসসি গণিত)
 পরিসংখ্যান বিভাগ
 রসায়ন ও রাসায়নিক প্রযুক্তি বিভাগ
 পদার্থবিদ্যা ও ইলেকট্রনিক্স বিভাগ

সামাজিক বিজ্ঞান অনুষদ 
 আন্তর্জাতিক সম্পর্ক বিভাগ
 রাজনীতি ও উন্নয়ন বিভাগ
 অর্থনীতি বিভাগ
 যোগাযোগ ও মিডিয়া অধ্যায়ন বিভাগ

ব্যবসায় প্রশাসন অনুষদ 
 ব্যবসায় প্রশাসন বিভাগ (বিবিএ, এমবিএ)

তথ্যসূত্র 

বাংলাদেশের বেসরকারি বিশ্ববিদ্যালয়
২০০২-এ প্রতিষ্ঠিত শিক্ষাপ্রতিষ্ঠান
ঢাকার বিশ্ববিদ্যালয় ও মহাবিদ্যালয়
২০০২-এ বাংলাদেশে প্রতিষ্ঠিত
ঢাকা জেলার বিশ্ববিদ্যালয়
বিশ্বসেরা কীর্তি

বিশ্বসেরা কীর্তি বা বিশ্বরেকর্ড হচ্ছে নির্দিষ্ট কোনও ব্যক্তিগত কিংবা দলগত বিষয়ে সংশ্লিষ্ট ব্যক্তি, দল কিংবা দেশ কর্তৃক সবচেয়ে সেরা দক্ষতা, কুশলতা নির্দিষ্ট মানদণ্ড তথা শারীরিক সক্ষমতা ও বিচার-বুদ্ধির ভিত্তিতে প্রদর্শনের মাধ্যমে বিশ্ববাসীর কাছে পরিচিতি বহন করা। বিশ্বরেকর্ড গড়ার ফলে সংশ্লিষ্ট কর্তৃপক্ষের রেকর্ড বহিতে ব্যক্তি বা দলের নাম, স্থান, সময় ও তারিখ, সংশ্লিষ্ট বিষয়ের পারিসংখ্যানিক তথ্যাদি লিখিত বা গণমাধ্যমে তুলে ধরা হয়। এতে ব্যক্তি বা দলের সাফল্যজনক ভাবমূর্তি অনেকখানি অগ্রসর হয়। দেশের সীমারেখা ও গণ্ডি পেরিয়ে বিশ্ববাসীর কাছে বিশ্বরেকর্ডের বার্তা পৌঁছে যা দেশের জন্যে সুবিশাল গৌরব ও সম্মাননা বয়ে নিয়ে আসে। প্রযুক্তিতে উৎকর্ষ, উপাধি ধারণ-গ্রহণ, সবচেয়ে বড়-ছোট-মোটা-লম্বা ইত্যাদি বহুবিধ বিষয়াদির খুঁটিনাটি গিনেজ বিশ্বরেকর্ডে তালিকাভূক্ত করা হয়। তবে, বিশ্বরেকর্ডের সবচেয়ে বেশি প্রয়োগ ঘটে খেলাধুলা বিষয়ে।

উৎপত্তি 
যুক্তরাষ্ট্রে ওয়ার্ল্ড রেকর্ড বা বিশ্বরেকর্ড শব্দটি একটি অতি সাধারণ ঘটনা হিসেবে বিবেচিত হয়ে আসছে। তবে বিশ্বসেরা শব্দটিরও প্রচলন রয়েছে যা অ্যাথলেটিক্‌স ক্রীড়া বিষয় হিসেবে ট্র্যাক অ্যান্ড ফিল্ড এবং রাস্তার দৌঁড় প্রতিযোগিতায় ব্যবহৃত হয়। তবে কিছু কিছু বিষয়াদি যেমন - ১৫০ মিটার দৌঁড় কিংবা ব্যক্তিগত ক্রীড়া হিসেবে ডেকাথলনের সেরা ফলাফল প্রয়োজনীয় শর্তাদি পূরণ না করায় আনুষ্ঠানিকভাবে বিশ্বরেকর্ডরূপে গণ্য করা হয় না।

সংস্কৃতি 
রেকর্ড গড়া হয় পুরনো রেকর্ড ভঙ্গের জন্যে। মালয়েশিয়া এমন একটি দেশ যেখানে বিশ্বরেকর্ড গড়া ও ভাঙ্গা একধরনের জাতীয় ছেলেখেলা হিসেবে পরিচিত হয়ে আছে। ভারতে বহুবিধ বিশ্বরেকর্ড গড়েছে এবং তা ভাঙ্গাও অত্যন্ত জনপ্রিয় সংস্কৃতিতে পরিণত হয়েছে। দেশটিতে স্থানীয়ভাবে গিনেস বুক অফ রেকর্ডসকে অনুসরণ করে কোমল পানীয়ের নামানুসারে লিমকা বুক অব রেকর্ডস পুস্তক নিয়মিতভাবে প্রকাশিত হয়ে থাকে।

ক্রীড়া 

কিছু কিছু ক্রীড়া প্রতিযোগিতায় সৃষ্ট বিশ্বরেকর্ডগুলো সংশ্লিষ্ট ক্রীড়ার নিয়ন্ত্রক সংস্থা কর্তৃক স্বীকৃতিপ্রাপ্ত হতে হয়। তন্মধ্যে - অ্যাথলেটিক্‌সের সৃষ্ট বিশ্বরেকর্ডগুলো আন্তর্জাতিক অ্যাথলেটিক্‌স ফেডারেশন কর্তৃক নিয়ন্ত্রিত। ট্র্যাক অ্যান্ড ফিল্ড, রাস্তায় দৌঁড় এবং রাস্তায় হাঁটা প্রভৃতি ক্রীড়া বিষয়গুলোয় সেরা দক্ষতা প্রদর্শনের মাধ্যমে বিশ্বরেকর্ড সৃষ্টি হয়।

পুরুষদের ১০০ মিটার ও ২০০ মিটার দৌঁড়ে জ্যামাইকার অধিবাসী উসাইন বোল্ট বর্তমান বিশ্বরেকর্ডের অধিকারী। তিনি ২০০৯ সালে জার্মানির বার্লিনে অনুষ্ঠিত অ্যাথলেটিক্‌সের বিশ্ব চ্যাম্পিয়নশীপে এ রেকর্ড দু'টো গড়েন যথাক্রমে ৯.৫৮ এবং ১৯.১৯ সেকেন্ড সময় নিয়ে। আর নারীদের মধ্যে এ মর্যাদার অধিকারী হচ্ছেন মার্কিন যুক্তরাষ্ট্রের ফ্লোরেন্স গ্রিফিথ-জয়নার। ১৯৮৮ সালে তিনি উভয় বিষয়ে রেকর্ড দু'টো গড়েন ১০.৪৯ এবং ২১.৩৪ সেকেন্ডে। তন্মধ্যে মহিলাদের ২০০ মিটার দৌঁড়ের বিশ্বরেকর্ডটি গড়েন সিউল অলিম্পিকে।

আরও দেখুন
 গিনেস বিশ্ব রেকর্ড

তথ্যসূত্র

বহিঃসংযোগ 

 Guinness World Records
 Unique World Records - Registrar of the Records : The Book of World Records
 International Association of Athletics Federations Records
 World Records India - Book of Indian Records

বিশ্বরেকর্ড
রেকর্ড
ক্ষেপণাস্ত্র

ক্ষেপণাস্ত্র হচ্ছে স্বচালিত উড্ডয়নে সক্ষম একপ্রকার যুদ্ধাস্ত্র। এটি জেট বা রকেট ইঞ্জিন দ্বারা চালিত হতে পারে। কোনো বিশেষ লক্ষ্যের দিকে স্বয়ংক্রিয়ভাবে চালিত হলে একে নিয়ন্ত্রিত ক্ষেপণাস্ত্র বলে। ক্ষেপণাস্ত্র সাধারণত পাঁচটি অংশ নিয়ে গঠিত: টার্গেটিং, গাইডেন্স ব্যবস্থা, উড্ডয়ন ব্যবস্থা, ইঞ্জিন ও মুখ। উৎক্ষেপণের অবস্থান ও লক্ষ্যের উপর নির্ভর করে ক্ষেপণাস্ত্রের বিভিন্ন প্রকারভেদ রয়েছে, যেমন ভূমি-ভূমি, আকাশ-ভূমি, ভূমি-আকাশ ও আকাশ-আকাশ ক্ষেপণাস্ত্র।

নামকরণ এবং ব্যবহার 
সমরাস্ত্রে কোনো কিছু নির্দিষ্ট লক্ষ্যে প্রক্ষেপন করাকে কয়েকভাবে সংজ্ঞায়িত করা যায়:

 নির্দিষ্ট লক্ষ্যে ছোড়া শক্তিশালী গাইডেড গোলাবারুদকে ক্ষেপণাস্ত্র অথবা গাইডেড ক্ষেপণাস্ত্র বলে। 
 শক্তিশালী কিন্তু গাইডেড নয় এরকম প্রক্ষেপন করা যায় এইরকম গোলাবারুদকে রকেট বলে।

প্রকারভেদ

ব্যালিস্টিক

ক্রজ

আন্টি শিপ

আন্টি ট্যাঙ্ক

সারফেস টু এয়ার

আন্টি এয়ারক্রাফট

আন্টি ব্যালিস্টিক

এয়ার টু এয়ার

হাইপারসনিক ক্ষেপণাস্ত্র 

রাশিয়া নতুন এক ধরনের হাইপারসনিক ক্ষেপণাস্ত্র উদ্ভাবন করার দাবি করেছে যার নাম আভনগার্ড হাইপারসনিক ক্ষেপণাস্ত্র। এটি চলে শব্দের চেয়ে বিশগুণ বেশি গতিতে। ২৬ ডিসেম্বর ২০১৮ তে রাশিয়া পরীক্ষামূলকভাবে এই নতুন ক্ষেপণাস্ত্রের সফল পরীক্ষা চালায়। এই পরীক্ষায় ক্ষেপণাস্ত্রটি উরাল পর্বতমালা থেকে উৎক্ষেপিত হয়ে ছয় হাজার কিলোমিটার দূরে দূরপ্রাচ্যের কানচাকায় গিয়ে আঘাত হানে। হাইপারসনিক ক্ষেপণাস্ত্র উৎক্ষেপনের পর খুব দ্রুত উপরে উঠে আবার দ্রুত নেমে আসে। এরপর আনুভূমিকভাবে বায়ুমন্ডলের মধ্যেই চলতে থাকে এবং চলমান অবস্থাতেও গতিপথ পরিবর্তন করা যায়, যা ব্যালিস্টিক মিসাইল থেকে ভিন্ন।

তথ্যসূত্র

বিস্ফোরক অস্ত্রশস্ত্র
অস্ত্র
মারণাস্ত্র
ক্ষেপণাস্ত্র
ক্ষেপণাস্ত্রের প্রকার
রকেট ও ক্ষেপণাস্ত্র
গোলাবারুদ
বিস্ফোরক অস্ত্র